**KLASA: 302-03/18-01/05**

**URBROJ: 2176/04-03-18-3**

**Novska, 04.svibnja 2018.**

Na temelju članka 46. Statuta Grada Novske (“Službeni vjesnik“ Grad Novska broj 24/09, 47/10, 29/11, 3/13, 8/13 i 39/14, 4/18) , Programa poticanja razvoja malog i srednjeg poduzetništva Grada Novske od 2016.-2020. godine („Službeni vjesnik“ Grada Novske broj: 59/15),čl. 12. Izmjena i dopuna Programa poticanja razvoja malog i srednjeg poduzetništva Grada Novske za 2016.-2020. (Službeni vjesnik br.12/2018) i u svezi sa Uredbom komisije (EZ) broj 1407/2013 od 18. prosinca 2013. godine, o primjeni članka 107. i 108. Ugovora o funkcioniranju Europske unije na *de minimis* potpore (Službeni vjesnik Europske unije L 352/1), Gradonačelnik Grada Novske, dana 04.svibnja 2018. godine, objavljuje

**J A V N I P O Z I V**

**za dodjelu potpore male vrijednosti temeljem Programa poticanja razvoja malog i srednjeg poduzetništva Grada Novske za 2018. godinu**

**za Mjeru 2., podmjera 2.1.**

1. PREDMET JAVNOG POZIVA

Predmet Javnog poziva (u daljnjem tekstu: Poziv) je dodjela potpore male vrijednosti u poduzetništvu za 2018. godinu, na području Grada Novske (u daljnjem tekstu: Dodjela potpore) na temelju Programa poticanja razvoja malog i srednjeg poduzetništva Grada Novske od 2016.-2020. godine („Službeni vjesnik“ Grada Novske broj: 59/15) i čl. 12. Izmjena i dopuna Programa poticanja razvoja malog i srednjeg poduzetništva Grada Novske za 2016.-2020. (Službeni vjesnik br.12/2018).

Javni poziv je raspisan samo za Mjeru 2., podmjera 2.1. definiranih čl. 12. Izmjena i dopuna Programa poticanja razvoja malog i srednjeg poduzetništva Grada Novske za 2016.-2020. (Službeni vjesnik br.12/2018) – **POTPORE ZA PODUZETNIKE – POČETNIKE S POZITIVNIM MIŠLJENJEM HRVATSKOG ZAVODA ZA ZAPOŠLJAVANJE**

 Potpore male vrijednosti se dodjeljuju sukladno pravilima Europske unije o pružanju potpore male vrijednosti poduzetnicima propisanim Uredbom Komisije (EZ) broj 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Uredba.

Sukladno članku 3. Uredbe, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

Gornja granica iz stavka 1. ovog članka primjenjuje se bez obzira na oblik potpore male vrijednosti ili na cilj koji se namjerava postići neovisno o tome financira li se potpora u cijelosti ili djelomično iz sredstava podrijetlom iz Unije.

Razdoblje o tri fiskalne godine utvrđuje se na temelju fiskalnih godina koje poduzetnik primjenuje u Republici Hrvatskoj.

II. KORISNICI SREDSTAVA

Prihvatljivi korisnici: definirani unutar poglavlja IV. POTPORA.

Cilj je kroz sufinanciranje troškova za ulaganje u otvaranje i razvoj djelatnosti mikro, malog i srednjih poduzetnika, obrtnika i OPG-a (pokretanje i/ili ulaganje u dopunsku nepoljoprivrednu djelatnost na OPG-u) potaknuti otvaranje novih subjekata.

 Korisnici koji nisu prihvatljivi u ovom Pozivu:

- pravne osobe koje su predmet stečajnog postupka ili ispunjavaju kriterije za pokretanje stečajnog

 postupka na zahtjev njegovih vjerovnika na način koji je propisan Zakonom o stečaju („nn br. 71/15“);

- pravne osobe koje su u postupku likvidacije;

- pravne osobe koje nisu ispunile obveze vezane uz plaćanje poreza, prireza i doprinosa na i iz plaće

 sukladno zakonskim odredbama, ili drugih obveza prema Gradu Novska;

- pravne osobe koje nemaju podmirene sve obveze prema svojim zaposlenicima po bilo kakvoj osnovi.

- pravne osobe koje su zatvorile su tvrtku/obrt/OPG unatrag 24 mjeseca

- imaju dugovanja prema Gradu Novska

- nemaju boravište i prebivalište na području Grada Novska

III. OSIGURANA SREDSTVA

U Proračunu Grada Novska za 2018.godinu sredstva su planirana u:

Razdjel 004 – UO za gospodarstvo, poljoprivredu, komunalni sustav i prostorno uređenje.

Program 1010 GOSPODARSTVO

Tekući projekt T100002 Razvoj malog gospodarstva

Ukupno osigurana sredstva u Proračunu za 2018. godinu za Mjeru 2.: 800.000,00 kn.

Sredstva su namjenjena za sufinanciranje troškova ulaganja u pokretanje i razvoj poslovanja mikro, malih i srednjih poduzetnika i obrtnika koji imaju sjedište i obavljaju djelatnost na području Grada Novske.

Potpore će se dodjeljivati do kraja 2018. godine za potpune i ispravne Prijave/ Zahtjeve zaprimljene za vrijeme trajanja ovog Javnog poziva ili do iskorištenja raspoloživih sredstava.

IV. POTPORA

MJERA 2: Potpore za razvoj poduzetništva poduzetnika-početnika;

2.1. Potpore za poduzetnike –početnike s pozitivnim mišljenjem HZZ-a

|  |  |
| --- | --- |
| Svrha | Stvaranje uvjeta za veći broj održivih poslovnih pothvata |
| Korisnici | Mikro, mala i srednja poduzeća, obrti i OPG-i koji su registrirani na području Grada Novske nakon 01.siječnja 2018.g. i koji imaju pozitivno mišljenje HZZ-a (odobrenje) za prijavu poduzetnika-početnika na mjeru Potpore za samozapošljavanje |
| Neprihvatljivi korisnici | - nemaju odobrenje HZZ-a na mjeru ''Potpore za samozapošljavanje''- zatvorili su tvrtku/obrt/OPG unatrag 24 mjeseca- imaju dugovanja prema Gradu Novska- nemaju boravište i prebivalište na području Grada Novska |
| Nositelj | Grad Novska |
| Aktivnosti | Financijska potpora za poduzetnike početnike s pozitivnim mišljenjem HZZ-a |
| Prihvatljivi troškovi | Prihvatljiva je kupnja opreme, alata i dr. za obavljanje djelatnosti, nove informatičke opreme, licenciranih IT programa, uređenje i opremanje poslovnog prostora, itd. Prihvatljiv trošak je i kupnja repromaterijala za obavljanje djelatnosti, ali u maksimalnom iznosu od 10% dane potpore. Svi troškovi moraju biti usko vezani za pokretanje poslovanja i obavljanje registrirane djelatnosti. |
| Intenzitet potpore | Potpora Grada u kumulativu s mjerom HZZ-a ne smije biti veća od 100.000,00 kn po korisniku.*Iznimno korisnik u suvlasništvu dvije ili više osoba (gdje je svaka osoba ili nekoliko njih ostvarila mjeru HZZ-a za samozapošljavanje i u kumulativu prelaze 100.000,00 kn) može od Grada Novska dobiti dodatni financijski iznos od maksimalno 10.000,00 kn (za tu pravnu osobu)* |
| Indikator provedbe | Broj korisnika i dodijeljeni iznos |
| Instrument osiguranja | Definiran odlukom gradonačelnika o raspisivanju Javnog poziva za dodjelu potpore. |
| Uvjet potpore | Korisnik koji ostvari pravo na potporu ima za uvjet ne zatvoriti novoosnovanu pravnu osobu u roku od 12 mjeseci od potpisa Ugovora s Gradom o dodijeljenoj potpori. U protivnom će dodijeljena sredstva morati vratiti u Proračun Grada zajedno sa zateznim kamatama.Javnim pozivom kojega donosi Gradonačelnik definiraju se ostale mjere osiguranja povrata sredstava,izrada poslovnog plana,kontrola provedbe realizacije utroška odobrenih sredstava i rokovi provedbe. |
| Izvor financiranja | Proračun Grada Novska |

V. PROVEDBA

1.Objava J A V N O G P O Z I V A za dodjelu potpore male vrijednosti temeljem Programa poticanja razvoja malog i srednjeg poduzetništva Grada Novske za 2018. godinu, za Mjeru 2., podmjera 2.1.

2.Prikupljanje Prijava/Zahtjeva za dodjelu potpora;

3.Obrada Prijava / Zahtjeva;

4.Obavijest o prihvaćanju/odbijanju prijave za dodjelu potpore;

5. Odluka Gradonačelnika za Korisnike potpora koji su dobili Obavijest o prihvaćanju Prijave / Zahtjeva

6. sklapanje Ugovora s Korisnicima potpore (nacrt Ugovora objavljen uz Javni poziv i čini njegov sastavni dio)

7. Isplata potpora Korisnicima potpore prema potpisanom Ugovoru

Sredstva će se isplatiti na žiro račun Korisnika potpore na temelju potpisanog ugovora između Grada Novske i Korisnika potpore.

VI. OPRAVDANI TROŠKOVI

Opravdani troškovi (prihvatljivi troškovi) su troškovi navedeni unutar dijela ''IV. POTPORA'', *prihvatljivi troškovi*, nastali poslije 01.01.2018.godine.

PDV je prihvatljiv trošak za subjekte koji nisu u sustavu PDV-a.

Za subjekte koji koriste PDV kao pretporez, PDV nije prihvatljiv trošak.

VII. OBVEZNA DOKUMENTACIJA

Podnositelj zahtjeva za dodjelu potpore male vrijednosti treba dostaviti slijedeću dokumentaciju:

* Popunjenu **Prijavu /Zahtjev** (obrazac MSP-PPHZZ / 2018)
* Poslovni plan s Troškovnikom (u slobodnoj formi, mora sadržavati neke osnovne informacije o poduzetniku, poduzetničkoj ideji, analizi tržišta, analizi troškova, analizi konkurencije, izvore financiranja i dr. , dok Troškovnik mora sadržavati planirane troškove usko vezane uz djelatnost subjekta s priloženim ponudama dobavljača kada je to moguće ili račune koji glase na pravnu osobu ukoliko je pravna osoba registrirana prije objave Javnog poziva,a nakon 01.01.2018. i već je imala prihvatljivi trošak prema ovom Javnom pozivu te ga nije financirala iz drugih sredstava osim vlastitih – strogo zabranjeno dvostruko financiranje)
* Potvrdu HZZ-a o odobrenoj potpori za samozapošljavanje i iznosu te potpore
* Preslika registracije pravnog subjekta
* Ponude uz Troškovnik
* Računi (ukoliko postoje) nakon otvaranja subjekta te dokazi o plaćanju istih
* Obostranu presliku osobne iskaznice ili potvrdu o prebivalištu;
* Presliku žiro računa s pripadajućim IBAN brojem;
* Izjava o poreznoj obvezi
* Izjava da unatrag 24 mjeseca od datuma otvaranja novog subjekta nisu zatvorile/ odjavile ili poslovni subjekt prenijele na drugu osobu
* Izjava o korištenim potporama male vrijednosti
* Izjava prijavitelja o nepostojanju dvostrukog financiranja

**Obrazac MSP-PPHZZ / 2018** može se preuzeti na *web* stranici Grada Novske ( www.novska.hr) ili u Upravnom odjelu za gospodarstvo, poljoprivredu, komunalni sustav i prostorno uređenje.

Podatke o stanju financijskih obaveza prema proračunu Grada Novska za sve podnositelje prijava, davatelj potpore (Grad Novska) preuzet će iz financijskih evidencija Upravnog odjela za proračun i financije Grada Novska, sa stanjem **na dan predaje Prijave/Zahtjeva** potencijalnog Korisnika potpore poštanskom uredu/dostavnoj službi/osobno na adresu Grada Novske. Ukoliko se utvrdi da postoji dugovanje na taj dan, od strane Stručnog povjerenstva bit će predloženo da se donese Odluka o odbijanju Prijave/Zahtjeva.

Odluka o odbijanju Prijave/Zahtjeva ne priječi prijavitelja da ponovo podnese Prijavu / Zahtjev s popratnom dokumentacijom do roka za dostavljanje Prijava/Zahtjeva definiranim u točki VIII. Javnog poziva.

Sve obaveze i odgovornosti bit će definirane Ugovorom između Davatelja potpore (Grad Novska ) i Korisnika potpore. Nacrt Ugovora čini sastavni dio ovog Javnog poziva.

VIII. NAČIN PODNOŠENJA PRIJAVA

Prijave se podnose na obrascu MSP-PPHZZ / 2018 (s popratnom dokumentacijom), a isti se može dobiti u Upravnom odjelu za gospodarstvo, poljoprivredu, komunalni sustav i prostorno uređenje ili na web stranici Grada Novske, [www.novska.hr](http://www.novska.hr).

**Rok za dostavljanje Prijava/Zahtjeva je 19.10.2018. godine.**

Prijava sa potrebnom dokumentacijom se dostavlja u **ZATVORENOJ OMOTNICI** poštom ili osobno u pisarnicu na adresu:

**GRAD NOVSKA**

**Upravni odjel za gospodarstvo, poljoprivredu, komunalni sustav i prostorno uređenje**

**Trg dr. Franje Tuđmana 2**

**44 330 Novska**

**s naznakom „Program poticanja razvoja malog i srednjeg poduzetništva Grada Novske za 2016. – 2020. – poduzetnici početnici s mišljenjem HZZ-a“**

Nepotpune, nejasne i nečitke Prijave kao i one predane nakon isteka navedenog roka neće se uzimati u razmatranje.

IX. POSTUPAK DODJELA POTPORA

Postupak dodjele potpora provodi se temeljem objavljenog Javnog poziva za dodjelu potpore male vrijednosti temeljem Programa poticanja razvoja malog i srednjeg poduzetništva Grada Novske za 2018. godinu, za Mjeru 2., podmjera 2.1. objavljenog na oglasnoj ploči i *web* stranici Grada Novske, ([www.novska.hr](http://www.novska.hr)).

Prijava za podmjeru 2.1. podnosi se po objavljenom Javnom pozivu Upravnom odjelu za gospodarstvo, poljoprivredu, komunalni sustav i prostorno uređenje.

Postupak obrade podnesenih Prijava iz ovog Programa provodi Povjerenstvo za potpore na području Grada Novske (u daljnjem tekstu: Povjerenstvo) koje imenuje Gradonačelnik Grada Novske.

Potpore se dodjeljuju u skladu sa raspoloživim sredstvima do iskorištenja istih, a najkasnije do kraja 2018.godine.

Odluku o dodjeli potpora donosi Gradonačelnik Grada Novske na prijedlog Povjerenstva nakon obrade Prijava/Zahtjeva.

Stručne i administrativno – tehničke poslove potrebne za provođenje ovog Programa obavlja Upravni odjel za gospodarstvo, poljoprivredu, komunalni sustav i prostorno uređenje Grada Novske.

Na Javni poziv se ne mogu javiti podnositelji u stečaju, postupku likvidacije (zatvaranja) i oni koji imaju nepodmirene obveze prema Gradu Novska **na dan predaje** Prijave/Zahtjeva potencijalnog Korisnika potpore poštanskom uredu/dostavnoj službi/osobno na adresu Grada Novske.

Povjerenstvo može, po potrebi, zatražiti i dodatnu dokumentaciju radi jasnijeg obrazloženja prijava korisnika potpore.

Prijave/Zahtjevi će se obrađivati po zaprimanju te će potencijalni Korisnici potpore, odnosno Prijavitelji u roku od 15 dana od zaprimljene potpune dokumentacije biti obaviješteni o prihvaćanju / odbijanju Prijave/Zahtjeva.

X. PRIJAVE/ZAHTJEVI

Prijave/Zahtjevi će se zaprimati **najkasnije do 19.10.2018. godine.**

Iznos za isplatu obračunati će se sukladno objavljenom u Javnom pozivu, a temeljem Poslovnog plana s Troškovnikom u intenzitetu pojašnjenom u *Intenzitet potpore* unutar dijela IV. POTPORA.

Potpora male vrijednosti će se Korisnicima isplaćivati jednokratno, nakon Odluke Gradonačelnika i potpisanog i solemniziranog Ugovora s Korisnikom potpore.

Prijavi/Zahtjevu potrebno je priložiti slijedeću dokumentaciju:

* Popunjenu **Prijavu /Zahtjev** (obrazac MSP-PPHZZ / 2018)
* Poslovni plan s Troškovnikom (u slobodnoj formi, mora sadržavati neke osnovne informacije o poduzetniku, poduzetničkoj ideji, analizi tržišta, analizi troškova, analizi konkurencije, izvore financiranja i dr. , dok Troškovnik mora sadržavati planirane troškove usko vezane uz djelatnost subjekta s priloženim ponudama dobavljača kada je to moguće ili račune koji glase na pravnu osobu ukoliko je pravna osoba registrirana prije objave Javnog poziva,a nakon 01.01.2018. i već je imala prihvatljivi trošak prema ovom Javnom pozivu te ga nije financirala iz drugih sredstava osim vlastitih – strogo zabranjeno dvostruko financiranje)
* Potvrdu HZZ-a o odobrenoj potpori za samozapošljavanje i iznosu te potpore
* Preslika registracije pravnog subjekta
* Ponude uz Troškovnik
* Računi (ukoliko postoje) datirani nakon 01.01.2018. te dokazi o plaćanju istih
* Obostranu presliku osobne iskaznice ili potvrdu o prebivalištu;
* Presliku žiro računa s pripadajućim IBAN brojem;
* Izjava o poreznoj obvezi
* Izjava da unatrag 24 mjeseca od datuma otvaranja novog subjekta nisu zatvorile/ odjavile ili poslovni subjekt prenijele na drugu osobu
* Izjava o korištenim potporama male vrijednosti
* Izjava prijavitelja o nepostojanju dvostrukog financiranja

Korisnik potpore je dužan Gradu Novska dostaviti i drugu dokumentaciju na zahtjev.

XI. OSTALE ODREDBE

Ukoliko se naknadno utvrdi da su Korisnici potpora odobrena sredstva nenamjenski utrošili, dužni su odobrena sredstva vratiti u Proračun Grada Novske zajedno s obračunatom zakonskom zateznom kamatom i gube pravo slijedeće 3 (tri) godine na poticajna sredstva Grada Novske.

Korisnik potpore dužan je omogućiti Gradu Novska kontrolu namjenskog utroška dobivene potpore.

Podatke o stanju financijskih obaveza prema proračunu Grada Novska za sve podnositelje prijava, davatelj potpore (Grad Novska) preuzet će iz financijskih evidencija Upravnog odjela za proračun i financije Grada Novska, sa stanjem **na dan predaje Prijave/Zahtjeva** potencijalnog Korisnika potpore poštanskom uredu/dostavnoj službi/osobno na adresu Grada Novske. Ukoliko se utvrdi da postoji dugovanje na taj dan, od strane Stručnog povjerenstva bit će predloženo da se donese Odluka o odbijanju Prijave/Zahtjeva.

XII. INFORMACIJE

Ovaj poziv je objavljen na web stranici Grada Novske, [www.novska.hr](http://www.novska.hr), i na oglasnoj ploči Grada Novske.

Sve informacije vezane za uvjete, kriterije i postupak dodjele potpora male vrijednosti mogu se dobiti u Upravnom odjelu za gospodarstvo, poljoprivredu, komunalni sustav i prostorno uređenje :

- na broj telefon 044/691 – 527. (radnim radom od 7 do 15 sati),

- slanjem upita na e – mail: bozenka.spahic@novska.hr,

- osobno dolaskom u Upravni odjel (radnim danom od 7 do 15 sati).

 **Gradonačelnik**

 **Marin Piletić, prof., v.r.**